Åsmund Gylder

Åsmund Gylder (født 24. oktober 1971) er en norsk forfatter, komponist, musiker og sanger.

Musiker 
Åsmund Gylder var frontfigur i Soldogg, en viserockgruppe fra Oslo. Soldogg ble dannet i 1994 av Åsmund Gylder (vokal, gitar) og  Kristian Sveen (gitar). De øvrige medlemmene var, Yngve Hågvar (bass) og Atle Borgeteien (trommer). Bandnavnet Soldogg ble hentet fra en norsk kjøttetende plante. Det latinske slektsnavnet til soldoggplanten er Drosera, og gruppen kalte derfor sin andre CD for Drosera.

Gylder startet sin platekarriere i det lokale bandet Food First, som ga ut singlen «Falne graner» sent på 80-tallet. Inntektene fra platen gikk til å bevare pensjonistkafeen på Haugenstua. Gruppen Soldugg ble dannet i 1990. Samme år kom EP-en «Et hyl mot månen», men i 1992 ble gruppen oppløst. To år senere startet Gylder bandet opp igjen, denne gang som Soldogg.

Gruppens første CD åpnet med en monolog av Odd Børretzen, der den kjente forfatteren og plateartisten leste fra et leksikon om soldoggplanten. Blant det øvrige innholdet var et dikt skrevet av Dakotaindianeren Tom Lablanc, «Ørnen snakker», tonesatt av Åsmund Gylder. Platen ble sendt til Lablanc, som kvitterte med å delta på gruppens neste innspilling. Han leste sitt dikt «Go Beyond», mens gruppen fremførte den norske oversettelsen «Hinsides».

Soldogg ble oppløst i 2003. Gruppens frontmann fortsatte som soloartist under navnet Gylder, og ga ut albumet Gnist i august 2004.

Stiftelsen «One People Trust»

Stiftelsen «One People Trust» 
Åsmund Gylder er også styreleder og ansvarlig for Stiftelsen One People Trust, som er en møteplass for kreativt samarbeid på tvers av religion, kultur og etnisk tilhørighet. Prosjektene underlagt Stiftelsen One People Trust vil bidra til nyskaping innen fredsarbeid og miljøarbeid i form av musikkutgivelser, konserter, kunstutstillinger, bokutgivelser, seminar om fred, workshops for barn og ungdom og samarbeid med skoler. I tillegg ønsker One People på sikt å etablere en fredskafé i Oslo der konfliktløsning og framtidsrettet felles kreativitet er rammen.

«Stiftelsen Marcello Haugen» 
Han sitter også i styret i Stiftelsen Marcello Haugen, som har som formål å spre korrekt og nyttig informasjon om mystikeren Marcello Haugen.

Prismottager 
Den 23. november 2006 ble Åsmund Gylder tildelt Hans Christian Ostrøs minnepris. I pressemeldingen sto det "Åsmund Gylder tildeles årets Hans Christian Ostrøs minnepris fordi han skaper nye multikulturelle musikalske uttrykk for nye arenaer gjennom fredsprosjektet ” One People”, for sitt arbeid som brobygger mellom forskjellige kulturer, og for sin glødende entusiasme og sterke idealisme for fredsarbeid, forbrødring og sameksistens mellom mennesker av ulik nasjonalitet, med ulik bakgrunn og ståsted.

Diskografi

Som soloartist

Album 
Gnist (2004)

Singler 
Hvem taler dalens sak?/Motorvei (1999, under navnet Dreads)
Kyss (2004)

Med Soldogg

Album 
Pendel (1998)
Drosera (2000)

Singler/EP-er 
Et hyl mot månen (1990)
Slangene våkner/Tanker leker gjemsel (1998)
Gummibåt/Pendelkjærlighet (1998)
Svik (2000)
Lekestue/Hinsides (2000)
Because (2000)

Med One People

Album 
Tatanka Volume 1: The Indiginous Soul (2006)
Terenga (2009)
Inhumanity (2011)

Singler/EP-er 
Hurricane (2006)
Love Is Forever (The Indigenous Soul)/Mother Earth (2006)
In the Beginning Was Love (The Indigenous Soul) (2007)
One Prayer (2015)

Med Food First
Falne graner (1989)

Deltar på 
 Bob Marley-hyllest: Inn fra kulda: Bob Marley på norsk (2001)
 Banana Airlines: Fest sikkerhetsbeltet (2001)
 NRK/Waterfall Records: NRK Petre presenterer: Rørt og urørt 2005 (2005)
 HEIPA: Årringer (2014)

Bilder

Referanser

Eksterne lenker 
 
 
 Hjemmeside til One People
 Hjemmeside til Åsmund Gylder

Norske komponister
Norske sangere